Escola de Joieria Antoni Farré\nAproximació a la fosa\nTots els joiers fem ús de les empreses de microfusió en un o altre moment. Tal i com us vam explicar l'altre dia, a partir d'ara tenim l'oportunitat d'aproximar-nos a aquest món de mans d'Antonio Franco. Podrem aprendre a fer motlles, a fer els arbres per a la fosa,... D'aquesta manera podrem començar el procés, elaborant les peces amb Antoni Farré, seguir amb l'elaboració de motlles i de ceres, passar a la fosa amb Antonio Franco, i acabar la peça; tot en un mateix espai, aprofitant el saber de dos experts amb molts anys d'experiència i amb molta generositat. A continuació us deixem unes imatges on podeu veure algunes de les coses que podrem fer en aquests cursos.\nRecordeu com podeu demanar informació. Per mail a :\nO per telèfon a:\nPublicado por Escola de joieria Antoni Farré en 9:16 No hay comentarios: Enlaces a esta entrada\nEtiquetas: classes, cursos joieria, fosa, microfusió\nClasses de joieria i microfusió\nEl passat mes de juny el taller d'Antoni Farré va tancar. Tot i així, ara tots tindrem l'oportunitat de seguir la nostra formació en el món de la joieria, ja que l'Antoni ha volgut seguir fent classes associant-se amb el fonedor Antonio Franco, que també vol compartir els seus coneixements amb els qui hi estiguin interessats. La proposta és la següent i és oberta a tothom, així que jo no perdria el temps ja que les places són limitades.\nANTONI FARRÉ - ANTONIO FRANCO\nNOTA INFORMATIVA PER A INTERESSATS EN SEGUIR CURSOS DE PERFECCIONAMENT DE JOIERIA I ORFEBRERIA\nPER AQUELLES PERSONES JA INICIADES EN L´OFICI DE LA JOIERIA I ORFEBRERIA OFERIM :\n- PRÀCTIQUES I/O PERFECCIONAMENT DE JOIERIA A CÀRREC I SOTA LA DIRECCIO DEL JOIER\nANTONI FARRÉ (60 ANYS D´EXPERIÈNCIA) .\nES TREBALLARÀ SOBRE PROJECTES PROPIS I LÀMINES FRANCESES DEL SEGLE XIX I D´ART DECO\n- PRÀCTIQUES I/O PERFECCIONAMENT O ENSENYANÇA DE MICROFUSSIÓ A CÀRREC DEL FONEDOR\nANTONI FRANCO (35 ANYS D´EXPERIÈNCIA )\n- AQUESTS CURSOS SERAN PERSONALITZATS I ORIENTAT S AL MÓN PROFESSIONAL Y DE TREBALL .\n- PLACES LIMITADES\nCOMENÇAMENT DELS CURSOS : 7 DE GENER DEL 2013\nLLOC : TALLER D´ANTONI FRANCO\nCARRER PALLARS, 85-91, 6È, 6À DE BARCELONA\nHORARIS : DE 10 A 14 H. I/O DE 15 A 19 H.\n(SEMPRE A CONVENIR AMB ELS ALUMNES INTERESSATS)\nANTONI FARRE – ANTONI FRANCO\nPublicado por Escola de joieria Antoni Farré en 10:14 No hay comentarios: Enlaces a esta entrada\nEtiquetas: cursos, fosa, Tècniques\nLa Laura és una de les primeres alumnes de l'escola i ara ens presenta una peça que ja fa temps que va començar, tot i que, és ara que l'ha donat com a acabada del tot. Com veureu és una peça espectacular, basada en un dibuix datat de principis de segle XX i molt complicada tècnicament.Tot i així, la Laura li ha sabut donar vida i fer-la encara més especial. Esperem que us agradi i si voleu veure més peces de la Laura podeu visitar la pàgina de facebook de Garbuix. (La fotografia és bastant dolenta, però pròximament us la mostrarem amb millor qualitat d'imatge)\nPublicado por Escola de joieria Antoni Farré en 6:47 No hay comentarios: Enlaces a esta entrada\nEtiquetas: Laura Orriols, peces antigues, penjolls\nDes de l'escola de joieria volem anunciar que Antoni Farré ja té un lloc web dedicat exclusivament a la seva faceta pictòrica. En aquesta plana podreu saber què ha portat al nostre mestre a pintar i podreu veure la seva obra. Seguidament us deixem l'enllaç, que també podreu trobar a partir d'ara a la columna dreta d'aquest blog. Esperem que us agradi:\nPublicado por Escola de joieria Antoni Farré en 15:01 No hay comentarios: Enlaces a esta entrada\nBuidatge en cera\nDesprés de molts dies sense donar senyals de vida, des de l'escola de joieria Antoni Farré, volem mostrar-vos algunes de les activitats que hem dut a terme. En els posts que anirem penjant en els pròxims dies, us anirem ensenyant i explicant activitats que ens han ocupat aquests últims dies.\nAvui, per començar us explicarem la nostra experiència de la cera perduda que vam fer fa una setmana al taller. L'Antoni va recuperar antics motlles que antigament, un gran ventall que ens va servir per aprendre com fer peces de cera buides per l'interior.\nExpliquem: Els motlles tenen dues parts. La part interior és de silicona. Aquesta silicona conté la forma perfecta de la peça a reproduir. Tot i així, aquesta silicona té certa flexibilitat i necessita de la part exterior, que és de guix, per agafar consistència i evitar deformitats en la peça de cera.\nPer començar hem de fondre la cera. Un cop la cera està ben líquida omplim el motlle. Deixem uns quants minuts per a què la cera comenci a refredar-se i així agafi les formes de les parets del motlle. Un cop passats un parell o tres de minuts tornarem a abocar la cera liquida al seu recipient inicial. Ara ens haurà quedat dins el motlle de silicona, una reproducció de cera, buida de l'interior. Com més temps haguem deixat refredar la cera, més gruixudes seran les parets.\nA continuació podeu veure el desmotllat, el resultat final i algunes de les peces de cera que vam fer el dia de la l'experiència al taller.\nPublicado por Escola de joieria Antoni Farré en 2:12 No hay comentarios: Enlaces a esta entrada\nEtiquetas: Cera perduda, Tècniques\nTaller de Pràctiques Antoni Farré a Espai joia\nAquest cap de setmana s'ha celebrat a Barcelona, com ja vam fer esment en aquest blog, la fira de joieria Espai Joia. En aquest esdeveniment la nostra escola va presentar alguns treballs dels alumnes i el grup Duplex, editors de la revista Arte y Joya, ens ha dedicat un article a la seva plana web. Us convidem a llegir-lo:\nPublicado por Escola de joieria Antoni Farré en 0:13 No hay comentarios: Enlaces a esta entrada\nEtiquetas: Retalls de premsa\nESPAI JOIA Barcelona\nAquest divendres dia 30 de setembre s'inaugura a les Drassanes de Barcelona Espai Joia, la primera edició després de molt de temps d'una fira de joieria a la ciutat comtal. Per a tal esdeveniment el nostre taller de pràctiques hem estat preparant aquests últims dies les nostres peces per exposar-les. Amb molta il.lusió volem mostrar la feina feta, els treballs acabats, però també els que encara estan en procés d'elaboració per tal de mostrar els mètodes i tècniques que utilitzem.\nL'horari de la fira és de 10 del matí a les 7 de la tarda els dies 30 de setembre, i 1 i 2 d'octubre. Us hi esperem a tots.\nPublicado por Escola de joieria Antoni Farré en 0:57 No hay comentarios: Enlaces a esta entrada\nEtiquetas: exposicions, fires\nQuant a l'escola...\nA través de l'escola Antoni Farré vol divulgar l'art de la joieria i formar nous joiers. La seva experiència de més de 56 anys en aquest ofici, li permet oferir un ensenyament més profund en diferents tècniques.\nAmb un ensenyament personalitzat i adaptat a cada alumne abraça diferents camps de treball:\n- Elaboració de projectes a partir de la idea original.\n- Desenvolupament del projecte.\n- Estudi del volum.\n- Harmonia de les linies.\n- Treballs en ceres.\n- Vulcanització de silicones per a realitzar motlles.\n- Obertura dels motlles.\n- Polits i acabats de les peces.\nTaller de pràctiques d'alta joieria-orfebreria. Classes a càrreg d'Antoni Farré. 56 anys d'experiència www.afarre.com\nLa pintura d'Antoni Farré\nCera perduda (1)\ncursos joieria (1)\nLaura Orriols (2)\npeces antigues (1)\nAntoni Farré. Tema Sencillo. Imágenes del tema: mammuth. Con la tecnología de Blogger.


Orgull de classe | fonamental\nLa classe obrera s'alça, inicia una revolució, els temps canvien, les regles del joc també, s'escriu la història. La classe dirigent, els burgesos (a vegades m'atrapa el folklore, ho sento), repelen l'atac obrer, fan servir la influència, la força i els diners per diexar-ho tot tal qual estava, o de manera similar al seu estat inicial. Però mentrestant que fa la classe dominant, que fa la majoria de la gent, que fa la classe mitja? No som obrers, encara que abundi el pensament d'esquerres ingenu i obrerista en el si de la classe mitja. No som burgesos, per molt pijeres que ho volguessin ser, que som nosaltres la gran plebe? La classe mitja és el tampó en la solució social del món occidental, mantenim les condicions aptes per al sosteniment del nostre entorn. Nosaltres la classe mitja evitem les revoltes socials i al mateix temps evitem l'explotació massiva dels treballadors. Mantenim als dirigents als seus despatxos amb el nostres vot o bé els trèiem, som les esquerres i les dretes, i per suposat som el centre. Comprem els productes que ens ofereixen empresses locals o transnacionals i lucrem als seus propietaris mantenint a la classe alta i ens aprofitem de la classe treballadora. La classe mitja és dinàmicament estàtica, canvien per estar igual, canviem d'aparença però no d'actitud, som el bloc de pedra monolític, la columna ferma sobre la que és manté la societat capitalista occidental, la columna vertebral d'Europa. Som la consciencia d'occident al mateix temps que som botxins del sud i l'orient. Nosaltres som la gran massa tranquil·la i silenciosa, els mitjans parlem per nosaltres i nosaltres en nom dels mitjans. La classes mitja, la que no te orgull, la que no és brillant, la que és mediocre, la que és tot intencions i mai serà fets.\nPublicat per Unknown a 9:54 a. m.\nMmm... La veritat és que es tracta d'una reflexió interessant. Però jo crec que la classe mitja és així pel fet d'estar formada en part per gent de la classe obrera més afavorida i per la petita burgesia. Hi han massa interessos barretjats, de manera que el resultat és un inmovilisme que perpetua el sistema existent.\nDe totes maners, crec que és una classe social en extinció: a mesura que els poderosos ho vulguin ser més, els pobres ho seran també més, i la classe mitja es reduirà molt en passar molta gent cap a la part del proletariat explotat i una petita part a la part del capitalistes dominants.\nQue tinguis un bon cap de setmana. :-)\nUnknown 5/05/2006 One comment\nPassejant per la blogosfera\nEl perllongat viatge del senyor MAX


Un camp de margarides: Pataques fregides addictives\nEn la societat en la que vivim hui en dia, una de les principals preocupacions de les persones es mantenir un pes saludable per tal de no patir cap malaltia. Els metges quan una persona decideix posar-se en les seues mans per a regular el seu pes, el primer que eliminen son els aliments que contenen molts greixos com les pataques fregides.\nPerò tot i tenir en compte l'eliminació de productes grassos per part dels metges, aquests productes són una temptació irresistible per a cadascú de nosaltres. De fet no hi ha persona que després d'haver provat una pataca fregida siga capaç de no agafar-ne una altra. En general, es pensa que aquest fet és tan sols psicològic però un estudi realitzat per l'equip de Daniele Piomelli i Nicholas DiPatrizio, demostra que no és així sinó que aquest fet està produït per un component bioquímic.\nAquests equip de la Universitat de Califòrnia en Irvine, ha descobert que la conducta golafre que es produeix al nostre cos després de la primera mossegada de una pataca fregida es deguda a que la grassa que aquesta conté provoca l'activació d'un mecanismes biològic mitjançant unes substàncies químiques naturals del nostre metabolisme anomenades endocannabinoides. Aquest tipus de substància química que es mobilitza pel consum de pataques fregides es semblant a les substàncies produïdes pel consum de marihuana.\nLes proves biològiques d'aquest estudi es va realitzar amb rates les quals al ser nodrides per una dieta líquida rica en greixos en detectar les papil·les gustatives l'aliment es començaven a crear endocannabinoides en el seu aparell digestiu.\nEl procés s'inicia en la llengua, on els greixos en els aliments, generen un senyal que viatja primer al cervell i després a través d'un nervi cap als intestins. Allà, el senyal estimula la producció d'endocannabinoides, la qual cosa provoca un augment de senyalització cel·lular que incita a la ingestió desmesurada d'aliments grassos, probablement mitjançant l'alliberament de compostos químics que ens impulsen a menjar més.\nPublicat per Laura Agramunt a 16:32\nEtiquetes de comentaris: alimentacion, BIOLOGIA, bioquimica, curso_2012-13, grasa, nutricion\nJo tenia entés que la quantitat desmesurada de patates que podem ingerir estava molt relacionat amb que no saciaven el nostre apetit i per això eren perilloses. Però amb aquest aport m'adone que no és l'únic que genera la seua addicció.\n18 de novembre de 2012 a les 17:04:00 CET


FaceTime problemes i solució de problemes-los\n1. FaceTime no treballant\nAquest problema és provocat per no tenir l'última actualització en els dispositius. Dispositius FaceTime davant alguns problemes en el passat per certificats caducats que es van fixar en una actualització.\nComprovi i asseguri's que tots els dispositius FaceTime són actualitzades a l'extrem de programari. Si no, actualitzar-los.\n2. Actualització FaceTime encara no treballant\nDe vegades, les raons per programari no treballant no són tan complicades com pensem. Així, prengui una respiració profunda i analitzar què podria estar malament amb la configuració del teu dispositiu o permisos que poden estar provocant aquest error. La causa més comuna del problema és que FaceTime era mai permet al dispositiu en el primer temps, per tant, resultant en la impossibilitat de treballar.\nAneu a Arranjament FaceTime i permetre FaceTime app.\n3. FaceTime crida ha fallat\nHi ha diverses raons que poden conduir al fracàs en fer una trucada. Aquests inclouen, la indisponibilitat de FaceTime al seu país, una connexió d'internet dèbil o haver impossibilitat FaceTime al dispositiu. Altres motius poden incloure haver restringit càmera o FaceTime en el seu iPhone accidentalment o altrament.\n1. aneu a Arranjament FaceTime i comprovar si FaceTime està activat. Si no, habilitar-lo; si tanmateix, ja es permetia, intenti impossibilitar-lo primer i llavors permetent-lo una altra vegada.\n2. aneu a Arranjament General restriccions i comprovar si la càmera i FaceTime han estat restringit.\n3. si el problema continua, apagueu el seu iPhone i llavors canviar-lo enrere damunt una altra vegada.\n4. RoundCorners esperant d'activació\nAquest és un problema comú que resultats de incorrectament configurar escenes d'hora i la data o un invàlid cel·lular o connexió Wi-Fi. Els usuaris que s'enfronten a aquest problema, obtenir un missatge dient "RoundCorners esperant d'activació" només per obtenir "RoundCorners activació ha fallat" poc després.\n1. Assegureu-vos que la connexió cel·lular i Wi-Fi és vàlida i activa. D'altra banda, Comproveu el vostre ID de Poma per veure si és vàlid i comproveu la configuració de data i hora.\n2. aneu a Arranjament missatges i tanca iMessages damunt i fora.\n5. FaceTime senyal en l'error\nAconseguint un error en intentar activar FaceTime dient "podria no inicieu la sessió. Comproveu la connexió de xarxa i torneu"? Aquest problema de mirar perilloses és provocat per algunes qüestions molt bàsiques, com un Id de Poma que no segueix el format estàndard d'una adreça de correu electrònic. Feble connexió d'internet també pot ser una causa del signe FaceTime en l'error.\n1. si el seu Id d'Apple no és en el format de correu electrònic estàndard, converteixen en una o obtenir una nova Apple ID. provar signatura amb el nou DNI, li donarà fàcilment un iniciat la sessió al FaceTime.\n2. canviar la configuració de DNS que Google Public DNS és a dir, 8.8.8.8 o 8.8.4.4 i tractar d'iniciar la sessió a FaceTime.\n6. no es pot connectar a una persona amb FaceTime\nLa causa més comprovable de no ser capaç de connectar-se a una altra persona amb FaceTime és accidentalment afegir-les a la llista de bloquejat.\nAneu a Arranjament FaceTime a bloquejava i comprovar si el contacte desitjat apareix a la llista de bloquejat. Si és així, desbloquejar-los donant copets la icona vermella just al costat del seu nom.\n7. no poder rebre iMessages en iPhone 6\nTot sembla bé, però és encara incapaç de rebre iMessages en el seu iPhone 6? Bé, això pot haver estat causat per un entorn de xarxa defectuosa que fàcilment poden ser tractats amb utilitzant el mètode que va explicar per davant.\nAneu a Arranjament General Reset entorn de xarxa de reinicialització de i deixi l'iPhone fer la seva cosa. Una vegada que es reprèn i el connectar a una xarxa, podreu rebre iMessages normalment.\n8. FaceTime no treballa en iPhone 6\nSi encara està tenint problemes amb FaceTime en el seu iPhone 6, ja és hora que vostè va fer un a fons l'examen del problema.\n1. apagueu FaceTime i canviar a Mode d'avió.\n2. ara engegui el Wi-Fi i engegar FaceTime així.\n3. mode d'avió d'impossibilitar ara, si ' l demana per a Apple Id, proporcionar-lo i poc FaceTime començarà treballar en el seu iPhone 6.\n9. ported portadora de FaceTime qüestions\nPortadors de commutació en un iPhone també a vegades pot resultar en problemes amb FaceTime treball. Si es produeix aquest cas, el seu transportista de contacte i informar-los del problema. En la majoria dels casos, canviant la targeta sim resol el problema molt fàcilment.\n10. FaceTime no funciona en el meu país\nAlguns països com Aràbia Saudita no tenen FaceTime per a usuaris d'iPhone. Si vostè està en cap dels esmentats països, potser cal buscar alternatives com en la majoria dels casos, l'iPhones subministrat a aquestes regions també no tenen l'app FaceTime instal·lat en ells.\n11. falta FaceTime app\nFaceTime no és disponible tot el món per tant, l'app FaceTime no arriben preinstal·lat en tots els dispositius iOS. Per tant, si FaceTime no està disponible al seu país, no tindràs un app de FaceTime preinstal. Malauradament, no hi ha cap treball al voltant d'aquest problema i tot el que els usuaris poden fer és comprovar l'origen del seu mecanisme de compra per veure si van a tenir l'app FaceTime o no.\n> Recursos > llista > Inici 11 FaceTime problemes i solució de problemes-los


Inici / Actualitat / Notícies / Alerta amb la carn de senglar\nEl Departament de Salut detecta casos positius de triquinosi en porcs abatuts al municipi.\nEl Departament de Salut de la Generalitat de Catalunya ha comunicat a l’Ajuntament de Bigues i Riells del Fai que el dia 28 de setembre del 2021 va rebre la notificació de quatre casos positius de triquinosi procedents de porcs senglars abatuts al municipi.\nEs recorda que, segons el Decret 9/2019, de 8 de gener, relatiua a la recollida, el transport, el condicionament i la comercialització de caça silvestre, la caça silvestre destinada al consum, s’ha d’haver obtingut, necessàriament, en establiments de manipulació de caça autoritzats i inscrits al Registre Sanitari d’Indústries i Productes Alimentaris de Catalunya (RSIPAC). És a dir, que restaurants i minoristes han de poder acreditar documentalment la procedència de la carn de caça silvestre que comercialitzen.\nPel que fa a la carn de senglar destinada a l’autoconsum per part dels caçadors, i d’acord amb l’article 18 del Decret, s’ha de sotmetre a un control analític previ per tal d’assegurar l’absència de triquines. Segons el mateix article, els veterinaris o centres que realitzin les determinacions hauran d’emetre'n un certificat.\nLes mostres que es recullin per analitzar, han de ser com a mínim de 10 g cadascuna, i procedir de la pota de davant, de la llengua o del diafragma. En cas que els controls realitzats indiquin que es tracta d’animals infestats amb triquina, la seva carn es considerarà no apta per al consum humà.\nLa congelació de la carn no garanteix la inactivació de les larves de triquina en tots els casos, atès que hi ha espècies de triquina (Trichinella britovi) que són resistents a la congelació. Per tant, la congelació no pot substituir l’analítica per detectar la presència del paràsit, tot i que és recomanable fer les dues coses (analitzar i congelar).


Vi-FRANC. Ramon Francàs: Cava gran reserva de vinyes de xarel·lo de més de 50 anys\nCava gran reserva de vinyes de xarel·lo de més de 50 anys\nEl jove projecte de Mas Bertran Viticultors de Sant Martí Sarroca, que fins ara s'ha centrat en la selecció de vins base, acaba de treure al mercat un cava elaborat a partir de la varietat de moda, la xarel·lo, conreada en vinyes de fa més de 50 anys. És un brut nature sense licor d’expedició ni sucre afegit. Només s’han fet 5.540 ampolles i és cremós, amb un carbònic molt ben integrat i fresc tot i ser del 2006. Es tracta d'un producte força interessant.\nPublicat per Ramon Francàs en 23:50\nEl resorgir del Penedès\nGramona treu pit\nGloria Ferrer, entre els millors segons Wine Spect...\nCava gran reserva de vinyes de xarel·lo de més de ...\nLa revolució de Gandesa\nLa garnatxa blanca i el boom de la Terra Alta\nNova etapa de Gemma Urgell\n'Vi sol', de Mestres\nEl vi, massa car als restaurants?\nLaporta i el xampany\n'Deseos de oro', ja no saben qué inventar\nSubirats Tasta'l... amb Segway!


Exercicis per a l'embaràs | Rutines per tots els trimestres | Diari ARA\nIl·lustracions: MARI FOUZ\nEt donem algunes pautes per fer exercici\nL’exercici físic és recomanable per a tothom i, en el cas de la dona embarassada, és beneficiós per a ella i per al nadó. A nivell de salut corporal, però també mental. I si es fa en grup, també des del punt de vista emocional. Si l’embaràs no és de risc i no hi ha cap patologia prèvia que ho desaconselli, els experts recomanen fer activitat física des del primer trimestre.\n"El primer trimestre generalment estem més cansades, però fer exercici ens dona un plus d’energia per trobar-nos millor", explica Marta Puigdomènech, directora de bHealthy, un centre especialitzat en l’activitat física i la salut de la dona. Durant el segon trimestre s’ha d’aprofitar per tonificar i el tercer trimestre es poden fer exercicis de mobilització que preparin per al part.\nEntrevista a Marta Puigdomenech\nTota l’activitat física que fem prèvia al part ajudarà després a la recuperació postpart. Hi ha exercicis aptes per a cada moment de l’embaràs. Us en proposem dos per a cada trimestre amb l'ajuda de bHealthy.\nAmb aquests exercicis es treballa, sobretot, cames, glutis, esquena i l’equilibri. Marta Puigdomènech, especialista en activitat física i salut de la dona, recomana adaptar la intensitat i la durada dels exercicis en funció de com es trobi l’embarassada. "Escolta el teu cos, si molesta, no forcis. La tendència és abaixar el ritme quan estàs embarassada, però si escoltes el teu cos, no t’equivoques", diu.\nTres cops al dia\nBaixar agafant aire i pujar bufant\nEls genolls no han de superar les puntes dels peus\nEsquena, glutis i equilibri\nLa cama ha d'estar paral·lela a terra i el braç a l'altura de l'orella\nDurant el segon trimestre, la dona embarassada acostuma a recuperar l’energia i és un moment apropiat per fer activitat física que tonifiqui els músculs de cames i glutis. Amb aquests exercicis també es treballa la musculatura abdominal.\nCinc cops amb cada cama\nCames, glutis, isquiotibials i quàdriceps\nMantenir la línia recta del cos. Es pot fer amb suport o sense\n8 cops i augmentar-ne una cada dia\nMusculatura abdominal i pectoral\nEl cap ha d'estar alineat amb l'esquena i s'ha de recollir el melic\nÉs un moment adequat per fer exercicis de preparació al part amb activitats que mobilitzin la zona piramidal així com alleugerir molèsties pròpies de l’embaràs com la ciàtica o tensions. Són exercicis que també activen la musculatura abdominal.\nQuatre passes amb els peus oberts i vuit amb els peus tancats\nTres cops al dia durant dos minuts\nZona piramidal i alleugereix la ciàtica\nNo s'han de fer apnees\nQuan s'inspira es deixa anar la panxa i quan s'expira es recull\nMusculatura abdominal i alleugereix tensions\nNo s'ha de moure l'esquena, només la panxa


Conèixer l'FP per tal de fomentar-hi la matriculació\nMés de 250 persones participen en la jornada 'Orientació i formació professional. Tot un món de possiblitats' per tal de formar-se en el sistema integrat de la formació professional\n1 min. Palma 07/02/2018 12:51\n651x366 El conseller d'Educació, Martí March, ha inaugurat la jornada. El conseller d'Educació, Martí March, ha inaugurat la jornada.\nMés de 250 persones participen en la jornada 'Orientació i formació professional. Tot un món de possiblitats', que té lloc aquest dimecres a la Universitat de les Illes Balears. La finalitat d'aquesta jornada és formar aquells professionals encarregats d'orientar els més joves sobre el sistema integrat de formació professional per tal que en coneguin els beneficis.\nEl conseller d’Educació i Universitat, Martí March, acompanyat de la directora general de Formació Professional i Formació del Professorat, Maria F. Alorda; del director del Servei d’Ocupació de las Illes Balears (SOIB), Pere Torrens, i de la vicerectora d'Estudiants de la UIB, Rosa Isabel Rodríguez, ha inaugurat una jornada que s'ha retransmès per videoconferència a les seus de Menorca i d’Eivissa i Formentera.\nA la formació s’hi han inscrit 251 persones, 191 de les quals són de Mallorca, 25 de Menorca i 35 d’Eivissa i Formentera. El perfil de les persones inscrites és molt variat: orientadors, membres d'equips directius, docents de formació professional, tutors, representants dels sindicats i personal del SOIB. Aquesta jornada s'inclou dins el marc del Programa d'orientació sobre el sistema integrat de formació professional, que té com a finalitat oferir informació i orientació a grups d’alumnes dels centres educatius de les Illes Balears.


La pròrroga a Espanya pel dèficit és il·legal, segons els juristes del Consell Europeu\nAjornar fins després del 26-J la multa a l'estat per l'incompliment i donar-li ja un any més de marge no respecta la normativa\nDonar un any més de pròrroga a Espanya per reduir el seu dèficit públic però deixar per després de les eleccions del 26-J la decisió de multar-la no és legal, segons els juristes del Consell Europeu. Davant les queixes d’Alemanya per haver salvat Mariano Rajoy d’una sanció en plena precampanya electoral, la presidència de l’Ecofin va encarregar un informe jurídic al Consell. I aquest divendres alguns diaris espanyols revelen que, efectivament, els juristes qüestionen la legalitat de la fórmula utilitzada per la Comissió Europea. Segons la normativa, no es pot oferir un any més de marge a l’Estat sense haver impulsat ja un procediment per dèficit excessiu que acabaria amb multa.\nÉs, de moment, ‘una avaluació no vinculant’ però que, a la pràctica, deixa suspesa la pròrroga aconseguida per l’executiu del PP. Els ministres d’Economia i Finances de la UE no podran aprovar aquest any extra fins que la Comissió Europea no decideixi si castiga o no amb una multa de fins a 2.000 milions d’euros incompliment de l’objectiu de dèficit públic. Brussel•les va decidir, el 18 de maig passat, deixar la decisió sobre la sanció fins després de les eleccions espanyoles, és a dir que fins llavors no hi podrà haver pròrroga.\nEls juristes de la institució que presideix Donald Tusk acusen Jean-Claude Juncker d’haver-se ‘inventat’ una fórmula per no perjudicar el PP espanyol el 26-J. Però aquesta trampa ‘genera una incoherència legal’, perquè segons les normes del Pacte d’Estabilitat, la decisió sobre la multa s’ha de prendre ‘abans o en paral•lel’ a la decisió sobre si donar un any més de marge a l’Estat, fins el 2017, perquè recuperi l’estabilitat pressupostària i deixi el dèficit per sota del 3%.


Etapa d'Agés a Burgos | Camino de Santiago | Camí Francès\nEstàs en la següent localització: Portada > Viatges > Camí de Sant Jaume > Camí Francès > Etapa d’Agés a Burgos\nEtapa 12: Etapa d’Agés a Burgos\nTelèfon: 616131376, 624635008, 627657562,\nOrbaneja Rio Pic (Burgos)\nAlberg La Placeta Verda\nTelèfon: 654 301 152\nTelèfon: 649 157 547\nInformació sobre l’etapa 12: Etapa d’Agés a Burgos\nDes d'un alt calcari i pelat, passat Atapuerca, ja es distingeix la primera capital castellana: Burgos. Llançat cap a ella, el Camí deixa enrere la vall del riu Pic i es deté en una bifurcació que porta fins a Villafría o Castañares. Accedint a aquesta última es pot esquivar un dels els pesats accessos a la ciutat prenent el passeig fluvial del riu Arlanzón fins al pont de Sant Pau, situat prop de la catedral.\nKm 0. Agés (Albergs. Botiga. Bar)\nAcomiadem Agés donant un últim cop d’ull a la seva arquitectura tradicional i comencem la jornada pel voral de la carretera que porta fins a Atapuerca , una illa en l’oceà del temps, com la defineixen els investigadors que treballen en els pròxims jaciments arqueològics.\nKm 2,6. Atapuerca (Albergs. Bars. Botiga en temporada)\nLa carretera divideix la població en dues i actua com a carrer principal. Abans d’abandonar el poble deixem l’asfalt i ens desviem a l’esquerra per una pista pedregosa. Aquesta avança entre bosc baix i després de deixar enrereuna explotació agrícola puja sense dificultats – no així per als ciclistes – fins a una gran creu de fusta (Km 4,8).Una fletxa groga en la base del pal ens anima a seguir paral·lels a l’esgavellat filat. Un vèrtex geodèsic – a una altitud de 1077 metres – marca el començament del descens cap a la vall del riu Pic. En el fons més pròxim es descobreix una pedrera i més al fons la ciutat de Burgos. En la baixada prenem, a l’esquerra, l’encreuament que es dirigeixfins a Villalval.\nDos quilòmetres més endavant arribem a Orbaneja . En 2013 la localitat va estrenar un centre de recepció de pelegrins.\nContinuem per la carretera i passem sobre l’AP-1. En breu, com a dos-cents metres i al costat d’uns unifamiliars, trobem una doblesenyalització. La que índica de front avança cap a Villafría i la que es desvia a l’esquerra (marcada amb pintura amb l’opció Riu) es dirigeix fins a Castañares (Km 11,6).Toca triar quin seguir. La de Villafría és més pesada, ja que arribats a aquesta localitat resten molts quilòmetres fins a la capital al peu de la N-1 i travessant un paisatge industrial i summament urbà. La de Castañares és millor alternativa. Per aquesta girem a mà esquerra per la pista de terra i caminem entre restes de runams fins a topar-nos amb latanca de l’aeroport, que estableix el seu perímetre de seguretat (Km 13,2). Pegats a la tanca, continuem fins al mateix Castañares, al peu de la N-120.\nKm 15,3. Castañares (Bar. Botiga. Informació turística en el bar-restaurant Pelegrina-T)\nDes de Castañares, la lògica i la senyalització imposen seguir fins a Burgos per l’andadero de la N-120, que passa abans per Villayuda. No obstant això existeix una alternativa molt més apetitosa que evita la tediosa entrada a la capital. Es tracta de prendre el passeig fluvial del riu Arlanzón que porta tranquil·lament fins al mateix centre de Burgos. No és històrica i els puristes del Camí no la secunden però va guanyant adeptes. S’inicia en un pont per als vianants sobre el riu burgalès. Si ens assalten els dubtes el millor és preguntar a algun veí de Castañares. Caminant a la vora del riu durant més de tres quilòmetres arribarem al costat de la platja Font del Prior (Km 18,7).El mateix passeig ens portarà en uns quaranta minuts més fins al pont de Sant Pau o pont del Cid, recognoscible per les superbes escultures medievals que adornen els seus pilars (Km 22). Creuant el pont accedim a la plaça del Cid, on es troba l’escultura eqüestre d’aquesta figura notable de la Reconquesta. Passada l’estàtua vam prendre el passeig de l’Espolón per a accedir a laplaça de la Catedral. Darrere d’aquest monument cim del gòtic, en el número 28 del carrer Fernán González, es troba l’alberg municipal.\nJornada còmoda:Els 23 quilòmetres són suportables i una vegada aconseguit l’alt, després d’Atapuerca, el terreny és favorable.\nRes més creuar el pont que salva l’autopista A1 al pelegrí se li donen dues opcions, o bé continuar recte i anar directes a Burgos per un paisatge industrial o bé girar a l’esquerra cap a Castañares i anar una vegada passat aquesta localitat pel marge esquerre del Rio Arlanzón, aquesta segona opció és més que recomanable perquè és un paisatge més suportable i només li afegim mig quilòmetre més a l’etapa.A Burgos se’ns uneixen els pelegrins que transiten pel Camí Basc Interior i els de la Ruta de la Llana.Si algun es va quedar amb ganes de visitar els jaciments d’Atapuerca es poden fer visites guiades prèviament concertades bé des de Burgos o bé des del mateix Atapuerca. per a més informació entrar en https://www.atapuerca.org/\nATAPUERCA:Aquest poble ha saltat a la fama mundial per ser l’escenari dels jaciments paleolítics importants del món. Es poden visitar de forma guiada per a contemplar ellloc on va viure l’Homo antecessor fa ja més d’un milió d’anys. En els voltants d’Atapuerca va tenir lloc en 1054 la batalla entre el rei de Lleó i Castella, Ferran I, i el de Navarra,Don García, que es va saldar amb la mort d’aquest últim. D’aquesta manera Ferran I va recuperar els territoris de la Bureba i Oca que ell mateix havia lliurat al seu germà. Un monòlit commemora el fet. Hi ha una bona oferta de restaurants.\nBURGOS:Fundada l’any 884 per Diego Rodríguez Porcelos, Burgos és una ciutat que deu part de la seva importància al Camí de Santiago. En ella es van assentar mercaders i artesans i es van construir hospitals (van arribar a existir més de 30) i durant segles es va convertir en una de les urbs més importants d’Espanya. La seva catedral és una de les més famoses del món. Es va començar a construir en 1221 (Ferran III el Sant va posar la primera pedra) i es van necessitar tres segles per a acabar-la. El temple té quatre portes principals, a cadascú més bella, i de la façana principal sobresurt la decoració flamígera. A l’interior està el sepulcre del Cid i sobre el trifori es troba el famós Papamosques, autòmat que canta les hores obrint la boca i empunyant el batall d’una campana.Els monuments de Burgos dignes de visitar-se són innombrables: l’església de Sant Nicolás, la de Santa Gadea, la Porta de Sant Esteban i en extramurs la Cartoixa de Miraflores. A la sortida de Burgos es troba el magnífic Hospital del Rei, el més important de la ciutat i el monestir cistercenc de les Vagues amb un conjunt d’edificacions que van des del romànic al gòtic.\nEls pelegrins opinen sobre l'etapa 12: Etapa d’Agés a Burgos\nPerfil de l’etapa 12: Etapa d’Agés a Burgos


El SEPC torna a les aules per traslladar ''la ràbia i la frustració'' als centres educatius La República\nEl SEPC torna a les aules per traslladar ”la ràbia i la frustració” als centres educatius\nEl sindicat creu que la vaga indefinida ha acomplert el seu objectiu malgrat no tenir el seguiment d’una aturada ”tòpica i típica”\nPla obert dels estudiants que formen part de la caputxinada penjant una pancarta a la Facultat de Lletres de la Universitat de Girona el 18 de gener de 2019 (Horitzontal)\nEl Sindicat d’Estudiants dels Països Catalans (SEPC) ha desconvocat la vaga indefinida a les universitats perquè considera que han acomplert els objectius en aconseguir l’avaluació única que ha permès mantenir setmanes de mobilitzacions. Per això, fan una lectura positiva de l’aturada malgrat que reconeixen que no ha tingut el seguiment d’una vaga ”tòpica i típica”. Així ho ha dit en roda de premsa la portaveu de l’organització, Bel Olivé , que ha assegurat que la voluntat del sindicat és traslladar ”la ràbia i la frustració” de les mobilitzacions als centres educatius i evitar que les universitats quedin ”aïllades” i ”equidistants” en un context ”d’excepcionalitat”.\nPer Olivé, durant el darrer mes les mobilitzacions han estat espontànies però creu que n’ha de sortir ”organització”. A banda, lamenten que amb la vaga indefinida les universitats restin ”aïllades” de l’excepcionalitat i per això volen tornar als centres, per traslladar que ”no hi ha normalitat” que no s’està en un ”estat suposadament democràtic” i que les sentències poden suposar un ”precedent” en obrir la porta a condemnar ”moltes coses per sedició”.\nSEPC creu que fins ara s’havia viscut un moment ”de caos, de sortir i inundar els carrers” i que en canvi, un mes després de les sentències, el moment polític és diferent i cal organització. En aquest sentit, no descarten noves mobilitzacions del moviment estudiantil però aposten també perquè els estudiants se sumin a les convocatòries d’arreu, de barris i pobles”, per ”estendre el conflicte allà on toqui” i ”desbordar” les forces de seguretat.


Obrir els ulls i parar orella | Jaume Valeri Ponsarnau - Nova Tàrrega\nObrir els ulls i parar orella\nDimarts, 9 d'octubre de 2018 a les 08:12h\nMe n'acaba de passar una d'aquelles que n'hi ha per riure (o plorar), segons com vulguem veure-ho. Ho explico perquè justament va d'això: d'obrir els ulls, que d'oberts, oberts, ja els hi tenia, fins i tot ara que acabo d'estrenar les noves progressives puc afirmar que hi guipo molt millor. Altes hores de la matinada o, per ser més precís, primeres hores del dimarts dos d'octubre, que és quan estic pensant el què vull dir als lectors de Nova Tàrrega i, en especial, als meus fidels i soferts lectors d'aquest privilegiat espai de què disposo gràcies a la direcció. Doncs, pensant el què, el com dir-ho i en com fer-ho, vaig començar primer per agafar la pipa que sempre m'acompanya i vaig posar-me a netejar-la. És tot un ritual que faig maquinalment com una d'aquelles tantes rutines a les quals estem habituats. En acabar, puc assegurar que amb els ulls ben oberts, vaig agafar l'encenedor i, sense més, vinga a voler cremar o encendre allò –tan imprescindible– que encara no hi havia posat: el tabac. Va durar uns quants segons, no recordo quants, fins que la flama em va avisar fent-me veure el què estava passant. Carallot de mi, vaig somriure tot preguntant-me: què et passa? Què és que no hi veus? I sí que hi veia, però no mirava.\nEl que passava és que estava pensant en una cosa que acabava de llegir, concretament en una piulada de l'admirat Josep M. Ganyet (@ganyet) que deia: "És quan clapo que hi guipo bé." Doncs mira, recordo que vaig pensar; igual que el poeta, però més ben dit, que ja és dir! Tindrà pebrots, la cosa? Jo mateix m'havia autoinstrumentalitzat amb el cony de piulada.\nI la mirada ben dirigida hem pogut veure com s'ha celebrat l'1-O del 2017. Dic celebració més com una metàfora que altra cosa, perquè no podem celebrar-lo mentre tinguem membres del govern empresonats i a l'exili, i les forces independentistes, principalment els partits, dividits i sovint sense coincidir ni en allò més fonamental, quan no enfrontats en l'estratègia, en la tàctica i, fins i tot, en les formes. I, tanmateix, la veritat és que hem pogut veure mobilitzacions multitudinàries arreu del país defensant el mandat del referèndum. Car, l'esperit de la gent es manté viu. Ben viu i compromès. I, de totes maneres fa un any que ens vam guanyar la llibertat, que es va proclamar la república independent i que encara no s'ha fet efectiva. Per tant, res a celebrar i molt a exigir als nostres mandataris més enllà de l'obligat autonomisme. Aprofito per dir que l'autonomisme s'ha convertit, en general i especialment a Catalunya, en una mena d'excusa recurrent. Recurrent i perillosa pels legítims interessos del poble català. I, malgrat tot, tenim el deure de gestionar la deficient (per injusta) autonomia que ens ha concedit el règim espanyol.\nVOLEM ESCOLTAR, LLEGIR I VEURE\nParlar clar dient totes les coses que s'han de dir. Penso que la gestió del missatge que es va donar l'1-O s'ha d'explicar millor i en tota la seva extensió. Sense subterfugis ni relats interessats. Que pensin que si la claredat deriva de la convicció ho podran tenir molt fàcil. Per exemple, s'ha de reconèixer que el 155 ens ha deixat seqüeles i, al meu parer, els Mossos d'Esquadra en són una perquè s'hi han aguditzat els diversos sectors que hi coexisteixen afavorint-ne els més radicals que poden fer que tot el cos s'allunyi d'aquell model de policia que volíem tenir. També, en un altre sentit, hem de reconèixer que les legítimes llibertats polítiques de Catalunya gaudeixen d'un protagonisme a nivell internacional molt més notori i segurament més positiu que no havíem tingut abans. Hi ha més qüestions que podríem anar desgranant, però que requereixen més temps i espai que avui ja no tenim.\nLA TARDOR QUE ENS ARRIBA\nAra vindran els dies 10 i 27 d'octubre, i ens convindria recordar i sobretot revisar, per què va passar el que va passar i no allò que legítimament esperàvem que passés? La pregunta és pertinent, perquè aquells dies van ser clau i encara no sabem ben bé el que va passar. I la gent de l'1-O crec que té tot el dret de saber-ho. S'ho mereix perquè s'ho va ben guanyar. I en això estem.


Avià escull nou sistema de videovigilància: càmeres a les entrades per activar els Mossos quan detectin delinqüents fitxats | Aquí Berguedà\nAvià escull nou sistema de videovigilància: càmeres a les entrades per activar els Mossos quan detectin delinqüents fitxats\nPatrocini Canal, explicant el nou sistema als veïns. MARC CANTURRI\n29 octubre 2019 19:44\nAvià ja ha triat el model de videovigilància que busca des de fa mesos. El maig passat, dos robatoris en una mateixa setmana van encendre les alarmes del veïnat, que va reclamar a l’Ajuntament que vetllés per millorar la seguretat al poble. Immediatament, Patrocini Canal –aleshores alcaldessa en funcions, amb eleccions a la vista- va sol·licitar l’assessorament als Mossos d’Esquadra i, després de mesos d’anàlisi, aquesta setmana s’ha presentat el remei als veïns.\nS’instal·laran càmeres de videovigilància a les entrades del poble, tal com ja va informar l’Aquí Berguedà fa uns mesos. En concret, se n’instal·laran quatre: dues a l’entrada principal, a Cal Teuler; una a l’accés des de Cal Rosal; i una altra al sud, al polígon de Santa Maria. Aquestes càmeres estaran vinculades a una base de dades dels Mossos d’Esquadra que tenen fitxats els delinqüents habituals. Quan les càmeres detectin un vehicle fitxat, s’activaran les alarmes i els Mossos d’Esquadra actuaran a la zona.\nL’alcaldessa, Patrocini Canal, ha explicat als mitjans de comunicació que, amb aquesta opció, l’Ajuntament només pagarà l’obra, que s’enfila fins a uns 40.000 euros, mentre que la custòdia de les imatges i la posada en marxa del mecanisme quedarà delegada al cos dels Mossos d’Esquadra. L’alternativa era contractar una persona des de l’Ajuntament perquè vetllés en tot moment pel que passava a les càmeres, però això, ha dit l’alcaldessa, era “del tot inassumible”.\nAquest sistema de videovigilància és pioner a Catalunya. Els Mossos d’Esquadra volen fer-ne una prova pilot al Bages, però ara per ara no està en funcionament enlloc. Avià, en certa manera, també serà una prova pilot. Patrocini Canal ha recalcat que la burocràcia és lenta, però preveu que entri en funcionament en un any.\nLa reunió d’aquest dimarts per informar els veïns del nou sistema de videovigilància. MARC CANTURRI\nAjuntament d'Avià càmeres Mossos d'Esquadra Patrocini Canal Seguretat videovigilància


Ishayes marcant la diferència - The Bright Path Ishayas\nL' Ascensió marcant la diferència\nL' Ascensió porta pau a tothom\nL'Ascensió dels Ishayes funciona per a tothom, sigui quin sigui el bagatge i l'experiència de vida. Hem ensenyat l'Ascensió a nens en escoles i a adolescents en programes per a la joventut; a persones sense llar i albergs per a persones en situació de violència familiar; a víctimes de delictes i a persones que estan a la presó, o a altres que estan en un estat de supervivència econòmica o d'una guerra civil.\nSense importar els desafiaments que hagis experimentat a la vida, l'impacte de l'Ascensió és el mateix: fas servir una Actitud d'Ascensió i ets retornat instantàniament a un estat de pau i presència.\nAmb una pràctica constant, qualsevol costum d'aferrar-te a experiències passades es dissol, deixant-te lliure per experimentar la vida en la màxima plenitud.\nT'interessa el que puguem aportar a la teva organització o comunitat? Tens alguna idea que t'agradaria compartir-nos? Ens encantaria saber-la! Contacta'ns per a veure quines opcions tenim\n"Avui em sento lliure... sóc una persona nova"\nL'Ascensió a les escoles\nEls nens poden aprendre a Ascendir a partir dels quatre o cinc anys i la pràctica pot tenir un efecte significatiu en la seva vida. Les tècniques d'Ascensió -o “paraules màgiques”- retornen els nens a un estat natural de joc calmat i alegre i els ajuda a deixar anar qualsevol estrès o dificultat amb la què es trobin. Els nens experimenten la pràctica com a divertida -gairebé com a un poder secret.\nCentenars de nens i adolescents han après a Ascendir en cursos de The Bright Path a escoles de Veneçuela, Brasil, Austràlia, Nova Zelanda, Espanya i altres països. Els nens també poden aprendre individualment, en família o amb el seu grup d'amics. Els pares noten que quan els seus fills fan servir les tècniques d'Ascensió estan més pacífics i amb més resiliència. El testimoni dels mestres de les escoles és que el comportament millora quan aprenen a ascendir. La violència a l'hora del pati disminueix així com les situacions disruptives en les estones de lleure.\nL'Ascensió a les presons\nLa majoria de persones han tingut una vida difícil. Moltes han experimentat episodis seriosos de violència. Moltes tenen problemes per abús de substàncies o per malalties mentals. Estar a la presó agreuja els sentiments de por i aïllament.\nL'Ascensió dels Ishayes s'ensenya a 28 presons de tot el món. N'han après uns 7.000 interns i 500 persones de la plantilla penitenciària. Els interns diuen que l'Ascensió ha millorat la seva vida. Que es troben menys reactius, més calmats, més connectats, més positius i en pau. Amb una pràctica continuada i suport, els condicionants passats es dissolen. Els funcionaris diuen que, com a resultat d'aquesta pràctica de meditació tan senzilla, la conducta dels interns millora i la violència disminueix.\n'Trio la pau real, llibertat de la malaltia, l'estrès, la ira. Una vida completament nova'\n- Ed (intern d'una presó de Nova Zelanda)\nL'Ascensió als hospitals\nLes lesions serioses i les malalties tenen efectes físics - pèrdua de mobilitat, pèrdua de control , dolor intens. La pèrdua del control sobre el propi cos i la pròpia vida poden tenir un impacte significatiu mental i emocional i fer sorgir pors sobre el futur i la mort.\nEls Ishayes de The Bright Path portem l'Ascensió dels Ishayes com a programes a hopitals i hospicis. Als cursos que es fan a la comunitat també hi són benvingudes les persones amb problemes de salut importants. Molts Ishayes treballen en el sector de la salut i estan dedicats a servir i curar els altres.\nL'Ascensió ens proveeix d'un mitjà per a retornar l'atenció al moment present. En el present, el dolor físic demanda menys atenció i causa menys patiment. Mentre fem servir les tècniques d'Ascensió l'ansietat i les pors cauen.\nL'Ascensió en programes de joventut\nLes experiències primerenques que tenim a la vida tenen un impacte a llarg termini. Els nens i la gent jove que experimenten pèrdua, abandó, o trauma sovint carreguen aquestes experiències de per vida.\nEls Ishayes de The Bright Path han treballat amb joves vulnerables a orfenats, cases d'acollida per a nens en situació d'abandó, escoles per a nens en risc i programes recreatius per a joves -a Brasil, Nova Zelanda i Veneçuela.\nL'Ascensió a cases d'acollida per a persones sense llar\nLes persones es troben sense llar a causa de molts factors - pobresa, trauma, trencament de relacions o escapant de l'abús, adicció a les drogues i l'alcohol, malaltia mental i moltes altres causes.\nIndependentment de les circumstàncies, tota persona sense llar desitja el mateix que qualsevol altra com són tenir pau, esperança, alegria, amor, llibertat i un sentit de ser "amos de la seva vida". Amb aquesta finalitat, els Ishayes de The Bright Path han començat a ensenyar l'Ascensió a cases d'acollida per a persones sense llar als Estats Units, amb una resposta positiva.\nL'Ascensió funciona dissolent patrons mentals, emocionals, i d'acció enquistats, inclosos els que sorgeixen a causa de traumes passats. Les Actituds d'Ascensió porten calma, sanació, esperança, autoacceptació i una pau que és independent de les circumstàncies.\nL'Ascensió a cases d'acollida per persones que pateixen violència domèstica\nLes persones que experimenten violència (inclosa la violència sexual) sovint carreguen els efectes per molts anys. Quan es curen les cicatrius físiques, poden continuar l'angoixa mental i emocional, així com sentiments de por, vergonya i retraumatització.\nEls Ishayes de The Bright Path han ensenyat l'Ascensió a cases d'acollida a dones que han sobreviscut violència seriosa. Moltes persones que han estat víctimes de la violència han participat al curs de Primera Esfera a les seves comunitats.\nL'Ascensió a Cuba\nDes del 2007, molts Ishayes han viatjat a Cuba de manera voluntària per compartir la pràctica de l'Ascensió. Comparteixen constantment la seva sorpresa per l’extraordinària passió del poble cubà per la vida, la seva generositat d’esperit i amor per la pràctica de l’Ascensió.\nL’Ascensió ha crescut a un ritme extraordinari a Cuba. La primera classe de meditació de l’Ascensió que s’hi va impartir va comptar amb vuit assistents. Al cap d’uns mesos, es feien cursos de tres o quatre-centes persones.\nL'Ascensió a l'Àfrica\nMoltes nacions africanes han viscut una guerra civil, que ha provocat divisions i experiències traumàtiques que poden trigar anys o dècades a sanar-se. La pobresa i altres qüestions socials i econòmiques també es combinen causant un estrès considerable i situacions quotidianes difícils.\nEls Ishayes han ensenyat l'Ascensió a grups comunitaris, dones líders i mestres de primària i nens a Ruanda, Congo i Mali -totes elles nacions que es troben en diferents etapes en el procés de pau i recuperació de guerres civils. L'Ascensió ofereix oportunitats per seguir endavant. Els que n'han après diuen que la pràctica els aporta serenitat, tranquil·litat i sensació de pau enmig de les dificultats i turbulències de la seva vida exterior. També hem ensenyat l'Ascensió a treballadors humanitaris, contribuïnt a alleujar l'estrès que comporta treballar en països amb entorns difícils i devastats per la guerra.


El passat dissabte 20 de gener va arribar un dels dies més assenyalats dins del calendari faller: la presentació dels esbossos per a les Falles 2018. Aquest any comptem amb el Centre Comercial Portal de la Marina com a patrocinador oficial de la comissió i és per aquesta raó que fins al major centre d'oci de la Marina Alta ens vam congregar per tal de desvetlar els projectes amb els que intentarem revalidar els millors guardons de les falles.\nEn l'acte conduir per Cristina Reig, vam anar desvetlant amb Xàvier Gàmez i Luis Palacio el que gaudirem el proper més de març a la nostra Plaça.\nTots hem sigut xiquets i sabem el que senten ells quan tenen por, perquè nosaltres també ho hem viscut. Eixa por a suspendre l’examen a l’escola o a anar a casa dels avis i que no ens agrade el menjar. Eixos i molts més són els temes tabú que tractarà el monument de la nostra xicalla. Enguany tenim una novetat al nostre barri i és que contem amb un nou artista per a la comissió infantil. Ell és Xavier Gámez i serà la primera vegada que plante a la nostra ciutat i a la secció especial infantil de Dénia. El color, la temàtica, el detall i la innovació són marca d'aquest artista amb qui podrem gaudir a la nostra plaça el proper mes de març\nEstem ben segurs que tots hem anat amb les nostres àvies pel carrer, i quan s’han trobat amb l’amiga, s’han posat a xarrar i a presumir sobre els néts, a vore quin dels dos és millor. I també estem ben segurs de que les dos pensaven que portaven la raó. Doncs, és això el que els nostres artistes han volgut reflectir al nostre monument gran. Ja són diversos anys els que venim plantant el nostre monument gran de la mà de Palacio i Serra. Enguany tornem a renovar il·lusions amb ells, i és que ja són cinc anys els que ells dos, junt amb el seu equip, ens acompanyen durant el mes de març.\nUna vegada ja presentats els esbossos dels monuments que es veuran a la nostra plaça dinsd’uns mesos, volem contar-vos que tenim un nou amic.Ell és el Centre Comercial Portal de la Marina, on ens trobem hui. Este exercici s’ha convertiten un dels nostres patrocinadors, i junt amb ell, al mes de març, farem un concurs d'allò mésdivertit. L’hem anomenat #SelfiFaller i ací vos el presentem: www.fallaoeste.com/selfifaller\nA continuació pots reviure l'acte:\n#2018 #monuments #palacioiserra #xaviergàmez


Venim de la Cimera del Clima, on tots, cuina inclosa, hem rebut retrets i invitacions a funcionar amb més respecte pel planeta. S'hi han sentit conceptes com l'economia circular, que semblen novetat però que, per poc que reflexionem, veurem que són més vells que anar a peu, perquè les masies catalanes –per posar un exemple– ja treien els aliments de l'entorn i, després de cuinar-los i menjar-los, els hi tornaven en forma de residus compostables que es convertien novament en aliments.\nAvui, aquell cercle virtuós i de proximitat s'ha convertit en una volta al món. Els espàrrecs ens arriben del Perú i els residus poc compostables els enviem a un abocador de la Xina o l'Àfrica. I esclar, per fer tot aquest circuit, necessitem milions de tones de combustible que ens podríem estalviar. D'això en té la culpa la cuina?\nPerò hi ha un aspecte en què potser sí que hem d'entonar un cert mea culpa. La mandra que ens fa entrar a la cuina. Tant se val que estudis d'absoluta solvència demostrin que, per exemple, el pa fet a casa surt a meitat de preu del que comprem ja fet i que, a més, podem superar-ne la qualitat amb els ingredients que triem i millorar els processos de preparació i cocció. La fal·lera del temps lliure –que molts després malbaraten en activitats inútils o perjudicials per al medi ambient- ens empeny al producte llunyà, ja preparat, amb ingredients afegits de dubtosa bondat i ple d'embolcalls de plàstic. Resulta tan còmode arribar a casa, obrir la nevera, passar un envàs pel microones i menjar el que s'ha escalfat...\nAmb això, estem aconseguint que la cuina nacional, regional, local o de casa, de la qual tan cofois estàvem, es vagi esvaint, diluïda en un aiguabarreig de cuina mundial on només sobreviuen aquells plats que poden aportar benefici econòmic a les indústries alimentàries. I, de rebot, que les noves generacions vegin la cuina com quelcom cada cop més llunyà i aliè. No fa gaires anys, ens posàvem les mans al cap quan llegíem que els nens dibuixaven els pollastres ja rostits. Avui, probablement ja dibuixen 'nuggets'.


Vols barats de Barcelona a Accra des de 575 € a Iberia\nVols barats de Barcelona a Accra (ACC) de Barcelona a Accra Barcelona-Accra, Ghana\nConsulta l’oferta de vols de Barcelona a Accra i reserva el teu bitllet d’avió en línia. Iberia et garanteix els millors preus d’última hora per a la nostra oferta de vols barats de Barcelona a Accra.\nEls preus mostrats corresponen a cerques de vols a de Barcelona a Accra fetes recentment per clients. Poden canviar segons la disponibilitat de places, possibles variacions de tarifes, taxes i altres suplements en el moment de fer la consulta. Els preus per trajecte són aplicables comprant bitllets d’anada i tornada.


Per fi diuen la veritat, per Ramón Cotarelo. - Sara-Lidiaester\nInici Articles Cotarelo Per fi diuen la veritat, per Ramón Cotarelo.\nPer fi diuen la veritat, per Ramón Cotarelo.\nimatge a Google d´El Periódico\nHan trigat tres anys; han estat tres anys emprenyant la gata, enganyant a tothom, dient-se independentistes. Pragmàtics, realistes, possibilistes, però independentistes. Han perseguit, assetjat i silenciat els que avisaven que no eren independentistes sinó que només estaven interessats a llur partit, val dir, llurs butxaques i privilegis.\nI ha resultat que els assetjats i silenciats tenien raó.\nÉs fort, tres anys enganyant. Com ha estat possible? Gràcies al monopoli totalitari dels mitjans de comunicació que difonen les seves mentides, la seva propaganda i ataquen l’opció independentista de debò, la de JxC.\nGràcies a la complicitat dels periodistes i comunicadors en general que han fet el joc als republicans i, llurs aliats espanyols, parlant de “partits independentistes”, com si hi hagués més d’u; de dues estratègies per a la independència, quan és palès que no hi ha més que una i l’altre no és ni independentista.\nI gràcies també a la complicitat d’una part de l’independentisme de JxC a la que ja li va bé parlar d’independència, però ajornar-la ad calendas graecas pretextant que és ERC qui no la vol.\nEl cinisme i la hipocresia d’ERC són infinites. Ha crescut i, per fi, ha guanyat unes eleccions amb una diferència d’un diputat, gràcies a l’1 d’octubre i l’empenta posterior de l’independentisme, dels que es van aprofitar mentint. Ara volen posar fi al procés engegat fa tres anys per tornar a la política autonómica endarrerint la independència entre deu i vint anys.\nJxC no pot en cap cas facilitar aquesta rendició incondicional.\nAutor. Ramon Cotarelo, article publicat a Palinuro divendres, 8 de maig de 2021\nArticle anterior#EmRespons? Helena La Bleda.\nArticle següentDesmuntant tot un Règim: Els seus fonaments econòmics i polítics (I)per Francesc Pomés i Martorell.


L’obelisc de la plaça de Sant Pere (Roma)\nD’una sola peça, té una alçada de 25:50 m i pesa 327 tones. Va ser extret de la pedra de granit d’Assuan fa uns 4.000 anys. L’emperador Cal·lígula va ordenar el seu trasllat des de la ciutat d’Heliòpolis (Egipte) a Roma el 37 dC com a trofeu de guerra.\nA Roma és ubicat en el Circus Maximus, que construí Cal·lígula i acabà Neró. Segons la tradició sant Pere va ser crucificat al costat del monòlit, que honorava la memòria d’August i de Tiberi.\nEl Papa Sixte V manà la seva reubicació al davant de la basílica de Sant Pere (Roma), situada prop de l’antic Circus Maximus. El canvi d’ubicació va ser dirigit per l’arquitecte Domenico Fontana (1543-1607). Els homes que participaven en l’aixecament del monòlit tenien ordres de guardar silenci sota pena de mort. En veure que les cordes feien fum, Benedetto Bresca (Sanremo 1530-1603), capità mercant, digué en veu alta “aigua a les cordes”. L’avís serví per salvar l’operació, que reixí de situar la pedra en posició vertical. L’obelisc resta situat a la nova ubicació el dia 10 de setembre de 1586.\nBenedetto Bresca va ser honorat amb la concessió exclusiva de vendre les palmes del dia del Ram en els volts de Sant Pere, que els seus descendents encara conserven.\nÉs el segon monòlit més alt de la ciutat de Roma. És conegut com a l’obelisc vaticà, l’obelisc de la plaça de Sant Pere i l’obelisc de Cal·lígula.\nObelisc de la Plaça de Sant Pere\nPublicado por Miquel en 4:23 No hay comentarios:\nFundació Turística i Cultural Illes Balears (FUNDATUR)\nEl Patronat de la Fundació es constitueix el 1997 de la manera següent:\nJaume Matas Palou (Govern de les Illes Balers)\nJosep M. González Ortea (Conselleria de Turisme del Govern de les Illes Balears)\nMiquel Vicens Ferrer (Associació del Foment del Turisme de Mallorca i del Foment del Turisme d’Eivissa)\nJosep Seguí Díaz (Foment del Turisme de Menorca)\nJosep F. Conrado Villalonga (Caixa de Pensions i Estalvis “la Caixa”)\nPere J. Batle Mayol (Caixa de Balears “Sa Nostra”)\nGabriel Escarrer Julià (Inmotel Inversions – Sol Melià)\nJosep Linares Colom (Iberostar Hotels i Apartaments)\nEnric Piñel López (Banca March)\nJoan Josep Hidalgo Acera (Air Europa)\nJosep Lluís Carrillo Benítez (Hotels Globals)\nGabriel Barceló Oliver (Hotel Dux – Grup Barceló)\nAntoni Fontanet Obrador (Productes Fontanet)\nCarme Matutes Prats (Associació Hotelera Doliga)\nIsabel Garcia Lorca (Viatges Soltur)\nMiquel Rosselló Ramon (Roxa)\nGonçal Pascual Arias (Spanair)\nMiquel Ramis Martorell (Grupotel)\nPere A. Serra Bauzà (Hora Nova – Grup Serra)\nJosep A. Fernández-Alarcón Roca (Riu Hotels)\nPere Ballester Simonet, a proposta de Sol Melià\nMaria Josep Hidalgo Gutérrez, a proposta d’Air Europa\nSusana Carrillo Szymanska, a proposta d’Hotels Globals\nCarme Matutes Prats, és la presidenta del Patronat\nEl grup promotor de Fundatur va estar format per Gabriel Barceló Oliver, Carme Matutes Prats, Gabriel Escarrer Julià i Josep Francesc Conrado Villalonga.\nA les 19 empreses fundacionals (18 entitats privades i el Govern de les Illes Balears) s’afegeixen posteriorment, entre d'altres, les següents empreses:\nJosep Garcia Gelabert (Gràfiques Garcia)\nKlaus Graff (Teka i Port de Portals)\nEnric Puig Planas (Perfums Puig)\nJosep Ferrer Sala (Freixenet)\nLes aportacions es feren mitjançant el lliurament per part de cada entitat de 10 pagarés de 10 milions de ptes. cada un, amb venciments anuals entre el dia primer de gener de 1998 i el primer de gener de 2007. El Govern de la Illes Balears féu una aportació superior (2,7 milions d'euros).\nEl Fortuna III va ser construït a les drassanes Bazán, San Fernando (Cadis). L’embarcació va ser estrenada el 15 de gener de 2000 i tot seguit féu la travessia Cadis-Palma (Mallorca). El cost de l’embarcació va ser de 17.503.664 euros. El 16 de maig de 2013 la Casa del Rei comunica al Patrimoni Nacional la renuncia del Rei a l’embarcació. Carme Matutes Prats, en nom del Patronat de FUNDATUR, sol·licita per carta al Patrimoni Nacional que l’embarcació sigui retornada a la Fundació. Segons manifestacions a la premsa, la Fundació disposa actualment d’actius financers per valor d’uns 3,3 milions d’euros. Entre el 2000 i el 2013 la Fundació organitza diversos concerts a la Seu de Palma.\nEl 28 de gener de 2014 es varen signar els documents corresponents a la reversió a Fundatur de la propietat de la embarcació.\nFundació Turística i Cultural Illes Balears (FUNDA...


A nosaltres no ens han demanat perdó | CEC Digital\nLa sentència del Tribunal d’Estrasburg sobre l’anomenada “doctrina Parot” està portant un important enrenou a tots els nivells i ha posat sobre la taula el debat sobre el perdó i sobre la necessitat o conveniència de demanar perdó.\nHi ha qui es pregunta com es pot deixar lliure una persona que no ha demanat perdó pels seus assassinats.\nSense respondre a la pregunta em permeto afegir-ne una altra:\nS’ha plantejat algú en aquest país demanar perdó als protestants?\n¿S’ha plantejat algú en aquest país demanar-nos perdó pels pastors i dirigents protestants assassinats, afusellats, empresonats, desterrats, represaliats, emmordassats, silenciats, esporuguits, vergonyats, oblidats i menystinguts?\n¿S’ha plantejat algú demanar-nos perdó per negar-se a enterrar als nostres morts, per robar-nos els morts a fi de no ser enterrats com a protestants, per cremar-nos esglésies o per tirar-nos pedres durant la celebració dels cultes?\nNo cal ni seguir, ni continuar, ni afegir moltes de les atrocitats que hem hagut que viure. La resta tothom la coneix o la pot conèixer si vol.\nEs podrà argumentar: D’això fa molt de temps.\nO no tant, jo afegiria.\nPerò també fa molt de temps que ETA ha deixat de matar i hi ha gent capficada, sense que això vulgui dir que no hi tinguin dret, en exigir que es demani perdó.\nEl pas del temps no avala les injustícies.\nCal que es demani perdó?\nPersonalment crec que cal perdonar i ser perdonats.\nPerò també crec que perdonar i ser perdonats ha de ser per a tothom i no només pels qui tenen suport polític per fer de la seva una causa mediàtica.


centre catòlic mataró: Nova derrota d'un Mataró Construtoni Ponce en dinàmica negativa\nNova derrota d'un Mataró Construtoni Ponce en dinàmica negativa\nMala ratxa del Mataró Construtoni Ponce. Foto: R.Gallofré\nEl Mataró Construtoni Ponce queda cada vegada més lluny dels primers llocs als que semblava optar a principi de temporada. El conjunt mataroní es troba en caiguda lliure desprrés de quatre derrotes consecutives i no conèixer la victòria en aquest 2019. La darrera va ser el dissabte a la pista del CB Lleida, on les mataronines van ensopegar per 73-59.\nEl conjunt unionista va anar a remolc des del primer moment, davant unes lleidatanes molt més encertades que van obrir un primer forat al primer quart: 18-13. La reacció va ser tímida de part de les grogues, que van millorar en defensa però no en atac: 12-13.\nA la represa, el Mataró va veure com se li escapaven les opcions de victòria de manera definitiva. L'equip va seguir erràtic en el tir i això ho va aprofitar el conjunt local per sumar 7 punts més de distància. En el darrer quart, amb tot sentenciat, les mataronines van baixar els braços (25-12) i van acabar encaixant una nova ensopegada. El bon partit de Solé, amb 21 punts, no va ser suficient.


Consulta la publicació de la vuitena edició de l’Observatori per al Desenvolupament Sostenible de la Garrotxa – elgarrotxi.cat\nConsulta la publicació de la vuitena edició de l’Observatori per al Desenvolupament Sostenible de la Garrotxa\nDes del seu inici, l’Observatori és un exemple de treball col·laboratiu entre més de vint entitats de la comarca, tant públiques com privades. Codirigit per DinàmiG – Agència d’Innovació i Desenvolupament de la Garrotxa, el Consorci de Medi Ambient i Salut Pública de la Garrotxa SIGMA; el Consorci d’Acció Social de la Garrotxa – CASG i el Parc Natural de la Zona Volcànica de la Garrotxa, aquest 2021 s’hi ha afegit el Consorci de l’Alta Garrotxa.\nL’edició 2021 de l’Observatori compta com cada any amb un recull de dades objectives que aporten una visió transversal de la comarca fruit del treball en xarxa dels diferents col·laboradors. Paral·lelament a la publicació del llibret, a la pàgina web de l’Observatori observatorigarrotxa.cat es poden consultar tots els informes sectorials que permeten aprofundir en cadascun dels àmbits.


Instal·lacions - Residència Geriàtrica Bon Viure\nLes instal·lacions de la Residència Geriàtrica disposen de racons molt acollidors per gaudir de tranquil·les i agradables vetllades en família, té capacitat per acollir un total de 25 persones, i és per això que l'ambient és molt familiar i acollidor.\nLa torre es distribueix en quatre plantes. A la principal s'hi troba una gran sala menjador, sala polivalent, sala de televisió, ascensor, jardí, juntament amb dues sales addicionals, creant així tres ambients diferenciats.\nEstà situada en una zona privilegiada de la ciutat de Barcelona, al tranquil barri d’Horta, on es respira naturalesa rodejada de jardí i zones verdes.\nLa resta de plantes estan distribuïdes en espaïoses habitacions dobles i una triple. Totes les habitacions tenen vistes a l'exterior amb grans finestres per a poder gaudir del jardí i la natura, reduint el soroll provinent del carrer i establint així un ambient tranquil, natural i agradable pels sentits. Algunes de les nostres habitacions disposen de terrassa.\nLa Residència Geriàtrica Bon Viure disposa d’una sala polivalent, sala de televisió, bany geriàtric, ascensor, jardí, terrasses, ajudes tècniques, serveis sociosanitaris.\nDiferents tipus d'estades\nLa Residència s'ajusta a les necessitats dels Residents així com de les famílies, oferint estades permanents i temporals, segons les necessitats personals.\nOferim un gran assortit de jocs de taula i llibres de diferents gèneres, dels que poden disposar com considerin per la seva lectura i gaudiment. A més rebem la premsa diària i revistes setmanals que posem a disposició de tots.\nRealitzem activitats més educatives com el taller de Memòria, Psicomotricitat, Debat o Bingo, i altres més artístiques com Manualitats, Expressió, Música i Relaxació o Cine.\nCada any cel·lebrem una festa per a donar la benvinguda a l’estiu que realitzem a l’aire lliure, i una festa per a cel·lebrar el Nadal que realitzem a l’interior. Així mateix, també cel·lebrem els aniversaris dels nostres Residents.\nLa Residència Geriàtrica Bon Viure\nLos mayores disfrutan del barrio\nTARIFES Contacta amb


Informació de la Ribera: EL PSPV PROPOSA QUE EL PRESIDENT DE LA JUNTA FALLERA SIGA TRIAT PER SUFRAGI DELS SEUS INTEGRANTS\nEL PSPV PROPOSA QUE EL PRESIDENT DE LA JUNTA FALLERA SIGA TRIAT PER SUFRAGI DELS SEUS INTEGRANTS\nEls socialistes d'Algemesí considerem que el protagonisme de les Falles ha de ser per als fallers i no per a un edil posat a dit per l'alcalde.\nEn paraules de la portaveu socialista Marta Trenzano: “els fallers reclamen autonomia per a decidir, entre altres coses, qui és el seu President”.\nTrenzano ha explicat que: “a Algemesí la Setmana de Bous és una festa amb finançament privat i el President de la Comissió Taurina es tria per sufragi dels seus integrants. És d'una lògica aclaparadora que aquells que paguen la festa trien als seus dirigents. Però açò no succeeix en les Falles ja que ací el President de la Junta Local Fallera és un edil posat a dit per l'alcalde”.\nPer a l´agrupació local, “el paper de les institucions públiques en les Falles és merament testimonial. És cert que es donen subvencions a les diferents Falles per a ajudar-los en l'elaboració del monument i és cert també que els ajuntaments col·laboren en l'organització de determinats esdeveniments. Però la major part del pes de l'organització d'aquestes festes recau sobre els seus protagonistes”.\nSegons Trenzano: “és aconsellable anar implementant els canvis necessaris en les nostres festes per a millorar-les i els socialistes pensem que el paper de l'Ajuntament ha de ser testimonial i de suport a la festa en la qual el protagonisme i la capacitat de decisió han de tenir-ho els fallers i les falleres”.


Segons el Banc d’Espanya, que afegeix que “contraresten la incertesa catalana” || Tanmateix, l’AIReF avança que l’economia a Catalunya creixerà dos dècimes\nEl Banc d’Espanya estima que l’economia espanyola finalitzarà l’exercici 2017 amb un creixement del 3,1%, dos dècimes menys que l’any anterior, després d’avançar un altre 0,8% en el quart trimestre, el mateix que en el trimestre anterior, gràcies a les exportacions i la fortalesa del consum privat, que haurien contrarestat els efectes adversos derivats de l’augment de la incertesa relacionat amb la situació política a Catalunya.\nSegons l’informe trimestral de l’economia espanyola de l’organisme supervisor, aquests efectes adversos s’haurien concentrat especialment en aquesta comunitat autònoma.\nLa base mínima s’incrementarà el mateix percentatge que el salari mínim, un 4%\nEl Banc d’Espanya va indicar que l’activitat a Catalunya s’hauria desaccelerat l’últim trimestre “en major mesura” que la mitjana de les altres comunitats i ho va atribuir al “pitjor comportament” dels indicadors d’ocupació, turisme i mercat de l’habitatge, entre altres, respecte a l’observat a la mitjana del conjunt de comunitats, especialment en les de més pes econòmic.\nAixí mateix, va advertir que un “hipotètic rebrot de les tensions” en els propers mesos podria portar a un impacte més pronunciat sobre el creixement.\nPer la seua part, el ministre d’Hisenda, Cristóbal Montoro, va afirmar que la “garantia” del control de les finances catalanes en un context d’aplicació de l’article 155 de la Constitució a Catalunya està permetent que el creixement econòmic “no es ressenteixi tant” com podria haver-ho fet i facilitarà que Espanya creixi “almenys” un 3,1 per cent en termes mitjans, com les dades pronosticades pel Banc d’Espanya.\nEl ministre va subratllar, al seu torn, que es manté el ritme de creixement i va destacar que des del seu departament han identificat que al desembre la facturació de les empreses de major mida a Catalunya s’ha recuperat.\nPer la seua part, l’Autoritat Independent de Responsabilitat Fiscal (AIReF) calcula que l’economia catalana creixerà el 0,7% en l’últim trimestre de l’any, dos dècimes més que l’any passat, i el 0,8% en el primer trimestre del 2018, cosa que significa que l’impacte de la crisi política podria ser menor a l’anteriorment pronosticat.\nLa base màxima de cotització es ‘congela’ el 2018 en 3.751,2 euros\nLa base màxima de cotització es mantindrà el 2018 en 3.751,2 euros, mentre que la base mínima s’incrementarà en el mateix percentatge que el salari mínim, un 4%, segons el projecte d’Ordre per la qual es desenvolupen les normes legals de cotització a la Seguretat Social per a l’exercici 2018, que es troba actualment en tràmit d’informació i audiència pública. El 2013 i el 2014, la base màxima es va incrementar un 5% a cada exercici, fins a situar-se al final d’aquell període en 3.597 euros mensuals. El 2015, el Govern estatal la va apujar un 0,25% i el 2016 un altre 1%, per deixar-la en 3.642 euros. El 2017 la va incrementar un 3%, fins als 3.751,2 euros, quantia que es mantindrà en l’exercici 2018. Amb la pujada del 4% en el salari mínim, que s’aprovarà demà divendres en Consell de Ministres, la base mínima de cotització també s’incrementa en la mateixa proporció. D’aquesta manera, la base mínima de cotització en contingències comunes per a llicenciats i enginyers s’incrementarà des dels 1.152,9 euros mensuals a uns 1.199 euros, mentre que la d’ajudants no titulats, oficials i auxiliars administratius i subalterns passarà de 825,6 euros a prop de 858,6 euros mensuals el 2018. En el Règim Especial de Treballadors Autònoms (RETA), la base màxima per al 2018 es mantindrà en 3.751,2 euros mensuals i la mínima, en 919,8 euros.


23 juny 2021 19:33\nJoan Vicenç Lillo | 20 maig 2020\nBacillus thuringiensis variedad kurstaki: Insecticida biològic format per espores i toxines del bacteri BTK. Activitat únicament per ingestió; actiu sobre estadis larvaris de lepidòpters, però també pot actuar sobre larves i adults d'alguns coleòpters i dípters. Ràpida degradació a la llum UV, es part del ecosistema; es degrada a compostos no tòxics. La EPA el considera exempt de toleràncies de residus. Possible necessitat de varies aplicacions, ja que afecta principalment a larves en els primers estadis de desenvolupament i a la seva ràpida degradació.\nCipermetrin: Piretroid sintètic amb activitat insecticida, no sistèmic, de ampli espectre i eficaç tant per contacte com per ingestió. Té una marcada activitat repel·lent. Es caracteritza per la gran activitat insecticida a molt baixes dosis, degut a la seva ràpida acció: efecte de xoc, bona persistència i alta eficàcia contra lepidòpters. És molt resistent al rentat per efecte de la pluja; es degrada ràpidament en el sòl. Possible afectació sobre organismes aquàtics i abelles (caldrà consultar la fitxa de registre de cada producte en particular\nDeltametrin: Piretroid sintètic, amb activitat insecticida molt superior a les piretrines naturals, no sistèmic, que actua a dosis molt baixes per contacte e ingestió. Poc residual. Certa activitat repel·lent. Possible afectació sobre les abelles, els organismes aqüàtics i perillós per al medi ambient (caldrà consultar la fitxa de registre de cada producte en particular).\nDiflubenzuron: insecticida con activitat per ingestió i contacte. Interfereix en la producció de quitina (IGR), impedint la muda, i la eclosió dels ous; els resultats tarden en manifestar-se. Perillós per al medi ambient i nociu. Aplicació mitjançant tècniques a ULV (mitjans aeris).\nLambda cihalotrin: no autoritzats en alzines.\nTebufenocida: Diacilhidrazina amb activitat insecticida por ingestió i en menor mesura per contacte; regulador del creixement (MAC) per accelerar el procès de muda; las larves tractades deixen de alimentar-se després de la ingestió, al cap de 2-4 hores, detenint-se la producció de danys. Perillosa i nociva.\nL’alzinar com a bosc ecosistema està desapareixent, el que veim són alzines sub fòssils, per fillols de rabassa, però no es regenera perquè les cabres es mengen els aglans. La cuca d’alzina sempre ha fet envestides cícliques. El banyarriquer és el darrer mot del credo.\nEl bosc a les illes val mil vegades més com a ecosistema i paisatge que per la fusta. Els enginyers de fustes que es vagin jubilant s’haurien d’anar substituint per botànics i ecòlegs.\nPer Joan petit, fa dervers d'un any\nJVLC, crec que entenc la seva posició, però no la puc compartir. Pens que aquests tractaments fitosanitaris el que pretenen és mantenir en bones condicions els alzinars, Clar que la natura es pot autoregular, però no per això deixarem d'anar al metge o prevenir-nos de malalties amb vacunes, no? Bé, a no ser que també sigui contrari a les vacunes i la sanitat.\nBon vespre tià.\nGracis per la seva aportació, desconeixia que el terme morrut roig vingués del valencià, si bé he fet servir el terme en castellà per que tothom sapigués a quina plaga feia referència.\nJoan petit, el becut vermell, Rhynchophorus ferrugineus, no és mediterrani, al menys de les nostres latituds, com la Lymantria. Si ataca a la Phoenix Canariensis (ornamental, no silvestre com les alzines), és perquè aquesta, endèmica de Canaries, te un desconeixement genètic del becut, no així probablement la Dactylifera. Per tant, efectivament, ho tenen malament les palmeres canàries a Mallorca (Em sap greu, sí, que per combatre'l s'empra molta toxicitat nociva pel medi i persones, encara que molt més localitzat i en ambients domèstics, no silvestres que és el que més m'interessa defensar) i probablement el dia que no en quedi ni una, també ho passarà malament el becut que, si bé ho intentarà amb altres espècies de palmeres, aquestes són, es veu, més resistents. El problema cultural, d'educació, com també el científic, també és polític. Gràcies.\nJoan petit, bon dia,\ntrob discutible la teva opinió, però en tot cas la respect i la prenc en consideració.\nEl que hauries de tenir present és que en, català, la denominació castellana de "picudo rojo" és "morrut roig", provinent de València, on es va detectar aquesta plaga abans que a Mallorca.\nFins i tot en aquest sector hi ha terraplanistes... Segur que l'autor també pensa que no s'ha de fer res contra el "picudo rojo" i deixar morir totes les palmeres de l'illa, per no xerrar de la Xyleia.... i si, si ja saps que hauries d'estudiar, estudia abans de barrejar ciència i política.


L’alcaldessa de Rubí demana “lleialtat institucionalˮ en la petició de l’hospital de referència | elCugatenc\nAna María Martínez, alcaldessa de Rubí, ha demanat desencallar d’una vegada la creació d’un hospital de referència per als municipis de Rubí, Sant Cugat i Castellbisbal instant també a “la lleialtat institucionalˮ. L’Ajuntament del municipi veí ha engegat una recollida de signatures a través de la plataforma Change.org per demanar que la Generalitat la construcció d’aquest centre hospitalari. A data de redacció d’aquesta notícia, 2.900 ciutadans s’han sumat a la campanya.\nAquesta afirmació l’ha feta al marc del sopar de cloenda del 40 aniversari del PSC organitzat per l’agrupació santcugatenca i celebrat divendres. Martínez ha explicat aquest afer preguntada per elCugatenc després que l’alcaldessa de Sant Cugat, Carmela Fortuny, expliqués al programa Línia directa amb l’alcaldessa de Cugat.cat que després de reunir-se amb el Departament de Salut estava satisfeta perquè l’hospital seria a Sant Cugat.\nPosteriorment, al Ple de febrer, Fortuny va matissar les paraules: “Ens van dir que serien bones notícies per a Sant Cugat i jo defensaré que el centre sigui a la ciutatˮ. Martínez desconeixia la matisació de l’alcaldessa i assegura que no n’han parlat. També diu que té pendent una trucada amb el Departament per tal de tractar el tema tot i que denuncia que Rubí és un clar exemple d’oblit per part de la Generalitat amb temes sobre la taula com l’hospital, una segona estació de Ferrocarrils o la millora dels jutjats.\nEl portaveu i candidat socialista santcugatenc, Pere Soler, assegura que la voluntat de l’agrupació local és que Sant Cugat tingui el seu hospital de referència i proximitat però no necessàriament dins del seu terme municipal. Diu que cal aprofitar les “potencialitats del territoriˮ i fer un treball conjunt des dels diferents municipis per tal d’aconseguir el centre. Tot i així Martínez també ha criticat que es tracta d’un tema que s’ha allargat durant gairebé dues dècades, quedant en un calaix al 2010 i retornant en forma d’anunci d’una possible compra de l’Hospital General a la darrera legislatura, una proposta de l’exconseller Antoni Comín que mai s’ha arribat a concretar.\nSoler i Martínez també han parlat d’unir esforços en quant a les polítiques s’habitatge. Soler considera que no és coherent que el PDECAT digui que es faran polítiques d’habitatge a nivell local després d’haver votat en contra dels pressupostos generals de l’Estat. Tant el candidat santcugatenc com l’alcaldessa de Rubí coincideixen a demanar una mirada global ja que, asseguren, el problema ha arribat als Vallesos, que avui dia expulsen gent cap a la Catalunya central. Així mateix, han reconegut la tasca de Jordi Hereu en aquesta matèria com a alcalde de Barcelona entre el 2006 i el 2011.\nReivindicació del municipalisme en la cloenda del 40è aniversari\nJustament Hereu ha estat un dels convidats d’honor al sopar de cloenda dels actes de celebració del 40è aniversari del partit. Per a l’exalcalde de Barcelona és important reivindicar el municipalisme català, “referent al mónˮ, per aconseguir la transformació de Catalunya. Assegura que també és una eina per “recosirˮ davant la “divisióˮ que considera que genera el debat nacional. Ha instat a construir un projecte comú entre persones que pensen diferent.\nEl sopar ha servit per tornar a ajuntar prop de 25 exregidors, alguns d’ells ja desvinculats del partit –i fins i tot Ferran Villaseñor, que actualment és regidor per ERC-MES–, com a reconeixement a les 80 persones que han exercit de càrrec electe per part del PSC des del final del franquisme. Soler ha reivindicat especialment les figures dels dos primers alcaldes de la ciutat, Àngel Casas i Josep Oriol Nicolau. Els socialistes assumeixen la cursa electoral de cara al maig amb l’esperança de poder créixer en 2 o 3 regidors.\nL’agrupació desvincula la iniciativa de les eleccions municipals del maig i aposten per apropar-se als barris.\nPere Soler: “Amb aquest atur tan baix podem fer un projecte de reinserció per a cadascuna de les persones desocupades”\nEntrevista al candidat a l’alcaldia pel PSC, amb qui parlem de com arriba el partit a les municipals i de la proposta política.